jkorsvik/nowiki_second_scrape_merged huggingface dataset:
Douglas C-54 Skymaster

C-54 Skymaster var et firemotors transportfly produsert av Douglas Aircraft Company under 2. verdenskrig.


== Historikk ==
Under typebetegnelsen C-54 Skymaster ble flyet brukt av De forente staters flyvåpen under den andre verdenskrigen. Første versjoner av flyet hadde kapasitet til å frakte 26 passasjerer. Senere versjoner hadde kapasitet til 50 passasjerer.  Flyet var et av de mest brukte transportfly for de allierte under krigen.
Det ble produsert i alt 1 170 fly av denne typen.
Etter krigen var flyet fortsatt et av de viktigste i det amerikanske flyvåpen, og flyet spilte en viktig rolle under Luftbroen til Berlin i 1948.
Flytypen var den første Air Force One og ble brukt av President Franklin D. Roosevelt.  Det flyet, som fikk navnet «Sacred Cow», er nå bevart i National Museum of the United States Air Force.
Et stort antall C-54 ble solgt til sivile flyselskap etter krigen og bygget om til sivile passasjerfly som Douglas DC-4 Skymaster. De skandinaviske flyselskapene AB Aerotransport, Det Danske Luftfartselskab og Det Norske Luftfartselskap hadde under krigen sikret seg en opsjon på kjøp av et antall fly som skulle danne grunnstammen for selskapenes internasjonale ruter etter krigen.


=== Spesifiksjoner (C-54G) ===
Produsentland: De forente stater
Benevnelser: C-54 i United States Army og R5D i United States Navy.


==== Typisk karakteristikk ====
Besetning: 4
Kapasitet: opp til 50 soldater
Lengde: 28,6 m
Vingespenn: 35,8 m
Høyde:   8,38 m
Tomvekt 17.660 kg
Lastekapasitet: 28.120 kg
Maks. take-off vekt:  33.100 kg
Motorer: 4 × Pratt & Whitney R-2000-9 stempelmotorer, 1.450 hk hver


==== Ytelse ====
Toppfart 442 km/t
Marsjfart: 306 km/t
Rekkevidde  6.435 km
Marsjhøyde  6.800 m


== Litteratur ==
Francillon, René (1979). McDonnell Douglas Aircraft Since 1920:  Volume I. London: Putnam. ISBN 0-87021-428-4.
Yenne, Bill (1985). McDonnell Douglas:  A Tale of Two Giants. Greenwich, CT: Bison Books. ISBN 0-517-44287-6.


== Eksterne lenker ==
Air Force Association side om C-54 (engelsk).
Air Force Museum page side om VC-54C (engelsk).
Halvøy

Halvøy er et landområde eller geografisk formasjon som er helt omgitt av vann på tre kanter, men landfast på én side.På engelsk heter halvøy for peninsula. Det er avledet direkte fra latin: pæninsula, sammensatt av paene, «bortimot», «nesten» og insula, «øy».


== Verdens halvøyer ==


=== Europa ===
Balkan
Bretagne
Gibraltar
Den iberiske halvøy
Den italienske halvøy
Jylland
Kolahalvøya
Krim


==== Den skandinaviske halvøy ====
Bergenshalvøya
Fosen
Lindesnes
Lista
Romsdalshalvøya
Nordkinnhalvøya
Varangerhalvøya


=== Amerika ===
Alaskahalvøya
Californiahalvøya
Floridahalvøya
San Francisco-halvøya
Yukatanhalvøya


=== Oseania ===


=== Asia ===
Den arabiske halvøy
Koreahalvøya
Qatar
Sinaihalvøya


=== Afrika ===
Kapp det gode håp


=== Antarktis ===
Den antarktiske halvøy


== Se også ==
Nes
Tange
Odde


== Referanser ==


== Eksterne lenker ==
(en) Peninsulas – kategori av bilder, video eller lyd på Commons
Serena Maneesh

Serena Maneesh er et alternativt rockeband med base i Oslo. Bandets frontmann er Emil Nikolaisen. Nikolaisen har tidligere spilt trommer i punkrockbandet Silver og popgruppen The Loch Ness Mouse. Han har også vært gitarist i metalbandet Extol og i indiebandet Royal (der også Elvira Nikolaisen var med). 
Den selv-titulerte debutplaten ble gitt ut på det norske plateselskapet Honeymilk høsten 2005. Bandet vant turnéprisen under Alarmprisen 2006, som ble delt ut i samarbeid med Rikskonsertene. Bandet ble også nominert til Spellemannprisen 2005 i klassen «Rock».
Det neste albumet, SM2 – Abyss in B Minor, ble utgitt 22. mars 2010 på platemerket 4AD. For albumet ble bandet nominert til Spellemannprisen 2010 i klassen «Rock». Det har også vært nominert til Statoil-stipendet i 2008 og 2010, og til Nordic Music Prize for 2010.


== Bandmedlemmer ==
Emil Nikolaisen, vokal og gitar.
Hilma Nikolaisen, bass.
Øystein Sandsdalen, gitar.
Tommy Akerholdt, trommer.
Ådne Meisfjord, elektronikk.Tidligere og/eller assosierte medlemmer:

Lina Holmstrøm, orgel, perskusjon og vokal.
Sondre T. Midttun, gitar.
Ann Sung-an Lee, orgel, perkusjon og vokal.
Marco Storm, trommer.
Håvard Krogedal, bass og tangenter.
Eivind Schou, fiolin.
Einar Lukerstuen, trommer.
Anders Møller, perkusjon.


== Utgivelser ==
Fixxations (EP, 2002)
Zurück (Retrospective 1999-2003) (EP, 2005)
Serena Maneesh (album, 29. august 2005)
S-M 2: Abyss In B Minor (album, 22. mars 2010)


== Eksterne lenker ==
(en) Offisielt nettsted 
(en) Serena Maneesh – kategori av bilder, video eller lyd på Commons 
(en) Serena Maneesh på Discogs 
(en) Serena Maneesh på MusicBrainz 
(en) Serena Maneesh på Songkick 
(en) Serena Maneesh på Last.fm 
(en) Serena Maneesh på AllMusic 
(en) Offisiell fanside
(no) Artist page (label)
The Hawthorns

The Hawthorns er den engelske fotballklubben West Bromwich Albions hjemmebane. Arenaen, som ble åpnet 3. september 1900, ligger i byen West Bromwich, West Midlands. Dette er den høyest beliggende fotballbanen i England, 168 moh. (551 fot).
Anlegget har nå plass til 27 877 tilskuere (bare sitteplasser), og de fire tribuneseksjonene heter Halfords Lane Stand, Birmingham Road End, Smethwick End og East Stand. 
Halfords Lane Stand var ferdig ombygd i 1981, og har nå 5 110 sitteplasser. Birmingham Road End ble ombygd i 1994 og 1995, og har nå rundt 8 900 sitteplasser. Samtidig ble også Smethwick End ombygd, og den har nå 5 816 sitteplasser. Bortesupportere bruker en del av denne seksjonen. Den siste ombygningen som er gjort på The Hawthorns skjedde på East Stand i 2001. Her er det nå rundt 8 000 sitteplasser. 
Banens mål er 105 x 66 meter, og tilskuerrekorden er på 64 815 i FA-cupens sjette runde mot Arsenal den 6. mars 1937.


== Internasjonale kamper ==
England mot Irland den 21. oktober 1922: England vant 2–0.
England mot Belgia den 8. desember 1924: England vant 4–0.
England mot Wales den 20. oktober 1945: England tapte 0–1.


== Eksterne lenker ==
(en) The Hawthorns – kategori av bilder, video eller lyd på Commons 
Stadiumguide.com – The Hawthorns
Internet Football Grounds Guide – The Hawthorns, West Bromwich Albion FC
Argusøyne

Argusøyne kommer fra Argus, et latinsk navn på Argos Panoptes («Argos den altseende») i gresk mytologi som er et monster med hundre årvåkne øyne over hele kroppen. Den som har «argusøyne» er i overført betydning svært vaktsom og årvåken. Å følge eller vokte noe med «argusøyne» eller «argusblikk» vil si å observere meget nøye og svært mistenksomt. Argusøynene er ofte kritiske.
I myten fortelles at Hera forvandlet Argos til en påfugl, der øynene angivelig gjenfinnes på påfuglens hale. Dette gjenfortelles i Ovids Metamorfoser.Ordet benyttes gjerne som en litterær klisje, for eksempel slik:

Beret fulgte henne med argusøyne da hun strente mot døren uten et ord om hvor hun skulle.

I løpet  av de kommende månedene skulle Greenwalds egen form for kampanjejournalistikk bli gjenstand for offentlighetens argusøyne i en grad han  aldri hadde sett for seg.

Uttrykket «argusøyne» brukes bare i flertall.


== Referanser ==
Påfuglen

Påfuglen (fra latin Pavo) er et stjernebilde på den sørlige himmelhalvkule.
Prokrustesseng

Prokrustesseng er et begrep etter Prokrustes, en røver i gresk mytologi som drev et herberge i en fjellgrotte, og som la ofrene sine på en seng der de korte ble strakt ut og de lange fikk beina hogd av. Slik holdt Prokrustes det gående inntil Thesevs overmannet ham og ga ham samme behandling som han selv hadde gitt gjestene. Begrepet har betydningen for å gjøre vold mot de faktiske forhold for å få noe til å passe inn i et system.
Det å legge noe på prokrustesseng betyr å omforme ved tvang, eller å utøve vold mot virkeligheten for å få den til å passe inn i en mal, en modell eller en idé. Her lar en altså systemet og ikke virkeligheten angi målestokken. I overført betydning dreier det seg følgelig om en virksomhet som øver vold mot virkeligheten for å få denne til å passe inn i systemet.
Omformingen skjer altså ved vold eller maktbruk, og kan vise til såvel psykiske som biologisk-fysiologiske eller fysionomiske prosesser. I vitenskapelig kontekst kan en eksempelvis advare mot at en tese blir gjort til en «sannhetens prokrustesseng», som motstrider de empiriske resultatene.


== Se også ==
Prokrustesanalyse


== Referanser ==


== Eksterne lenker ==
(en) Procrustes – kategori av bilder, video eller lyd på Commons
Akilleshæl

Akilleshæl er et fast uttrykk for et sårbart punkt på noe som ellers er robust og usårlig. Akilleshæl refererer til den ene svakhet som til tross for alle andre kvaliteter og beskaffenheter kan føre til ens fall eller tilbakegang. Mens den mytologiske opprinnelsen refererte til en fysisk svakhet, henviser idiomatisk referanser til andre kvaliteter som gjør at man svikter når det gjelder.


== Uttrykkets opprinnelse ==

Uttrykket er avledet fra gresk mytologi hvor helten Akilles, den store helten i Trojakrigen og en hovedperson i Homers epos Iliaden. En senere legende fortalte at Akilles fikk sin usårbarhet ved at hans mor, nymfen Thetis, dyppet ham som barn ned i elven Styx som renner gjennom dødsriket Hades. Barnet ble dyppet helt under, men Thetis holdt ham fast i hælen og dette ene punktet ble ikke påvirket av vannet fra Styx. Det ble hans ene punkt hvor han ikke var usårbar. Akilles vokste opp til å bli en mann og en kriger som overlevde mange store slag, men mot slutten av den store krigen mot Troja ble han skutt med en forgiftet pil i hælen og som drepte ham kort tid etter.
Akilles' død er ikke omtalt i Homers Iliaden, men opptrer i senere gresk og romersk poesi og drama fra og med 100-tallet e.Kr. som forteller om de hendelser som skjer etter Iliaden og senere i Trojakrigen. I disse mytene som videreutviklet hendelsene som omgikk Trojakrigen ble det sagt at Akilles døde fra et sår i hælen, skutt med en forgiftet pil av Paris av Troja.Betegnelsen «Akilleshæl» er et uttrykk som har fått betydningen «svakhetens område, sårbart punkt», og er dokumentert tilbake til 1840 da det ble antydet i Samuel Taylor Coleridges frase fra 1810: «Ireland, that vulnerable heel of the British Achilles!» Den tyske legen Lorenz Heister (1683-1758) benyttet den latinske uttrykket «tendo Achillis» (Akilles' sene). Eldre referanser til Akillessene, fra moderne latinske «chorda Achillis», ble gitt i 1693 av den nederlandske/flamske Philip Verheyden (1648–1710) da han dissekerte sin egen amputerte fot.


== Anatomi ==
Den store og framtredende senen til de to største leggmusklene, gastrocnemius og soleus, er festet til hælbenet, calcaneus. På moderne latin heter den tendo achilleus, akillessenen. Denne er den tykkeste og sterkeste senen i menneskets kropp, men er også meget sårbar for skader. En avrevet akillessene (akilles ruptur) er derfor en vanlig løpeskade, og gir store smerter.


== Referanser ==
Matthew Lewis

Matthew David Lewis (født 27. juni 1989) er en engelsk skuespiller. Han ble født i Leeds, og går på St Mary's School i Menston.
Han er mest kjent for rollen som «Nilus Langballe» i Harry Potter-filmene.
Da han var på audition for å få være med i Harry Potter-filmene, tenkte han ikke på figuren «Nilus» i det hele tatt. Alt han ville var å få være med i filmen.
Lewis er også kjent for å ha forbindelse med fanklubbene til Harry Potter. Han er regelmessig innom fansiden MuggleNet, og har også vært med på direkte websamtaler med fansiden.


== Filmografi ==
Harry Potter og Dødstalismanene del 2(2011) – «Nilus Langballe»
Harry Potter og Dødstalismanene del 1(2010) – «Nilus Langballe»
Harry Potter og Halvblodsprinsen(2009) – «Nilus Langballe»
Harry Potter og Føniksordenen (2007) – «Nilus Langballe»
Harry Potter og Ildbegeret (2005) – «Nilus Langballe»
Harry Potter og Fangen fra Azkaban (2004) – «Nilus Langballe»
Harry Potter og Mysteriekammeret (2002) – «Nilus Langballe»
Harry Potter og De vises stein (2001) – «Nilus Langballe»
Dalziel and Pascoe: An Advancement of Learning (1996) (TV) – «Davy Plessey»
Some Kind of Life (1995) – «Jonathan Taylor»
Et helt halvt år (2016) «jojo moyes»


== Eksterne lenker ==
Offisielt nettsted 
(en) Matthew Lewis – kategori av bilder, video eller lyd på Commons 
(en) Matthew Lewis på Internet Movie Database 
(sv) Matthew Lewis i Svensk Filmdatabas 
(da) Matthew Lewis på Filmdatabasen 
(fr) Matthew Lewis på Allociné 
(en) Matthew Lewis på AllMovie 
(en) Matthew Lewis hos Turner Classic Movies 
(en) Matthew Lewis hos The Movie Database
EM i curling 2003

Curling-EM 2003 ble arrangert 5. desember – 13. desember 2003 i 
Forum Sport Center i Courmayeur i Italia.
Det deltok 21 lag for herrer og 19 lag for kvinner. 


== Herrer ==

Skottland vant 11-5 i finalen over Sverige
Danmark vant 9-8 i bronsefinalen over Sveits
Sverige vant 10-5 i semifinalen over Sveits
Skottland vant 6-4 i semifinalen over Danmark
Norge endte på femteplass med fem seire og fir tap
Skottland endte opp med åtte seire og tre tapFor Norge spilte Thomas Ulsrud, Torger Nergård, Thomas Due, Jan Thoresen og Thomas Løvold.


== Kvinner ==

Sverige vant 7-6 i finalen over Sveits
Danmark vant 5-4 i bronsefinalen over Skottland
Sverige vant 9-3 i semifinalen Skottland
Sveits vant 6-5 i semifinalen over Danmark
Norge endte opp på 6.-plass med 5 seire og 4 tap
Sverige endte opp med 10 seire og ingen tap, de slo bl.a. Norge 6-0For Norge spilte Dordi Nordby, Hanne Woods, Marianne Haslum, Camilla Holth og Henriette Wang.


== Eksterne lenker ==
WCF Statistics Curling-EM 2003 offisiell hjemmeside
MuggleNet

MuggleNet er en Harry Potter-fanside på Internett. Den ble grunnlagt av Emerson Spartz fra Laporte, USA i 1999, da han var 12 år gammel. MuggleNet får nå over 6 millioner treff i måneden fra brukere i over 150 land.
Sidens innhold er omfattende nyheter, redaksjonelle artikler, oversikter over filmene og bøkene om Harry Potter, en encyklopedi over verdenen som presenteres i bøkene, et chatterom, diskusjonsfora og media slik som skjermdumper, forfilmer til de kommende filmene og bokframsider. Det er også en side der fans kan skrive sine egne historier, såkalt fanfiction, en ukentlig konkurranse og andre, sjeldnere konkurranser og avstemninger.
MuggleNet drar fordel av et godt forhold med forfatteren av Harry Potter-bøkene og produsentene av filmene. J.K. Rowling, forfatteren av bøkene, har lovprist MuggleNet på sin egen hjemmeside, og gitt den sin «Fan Site Award». Rowling inviterte Spartz (sammen med Melissa Anelli, redaktøren på The Leaky Cauldron) til sitt hjem i Edinburgh i Skottland for et eksklusivt intervju like etter at hennes sjette roman, Harry Potter og Halvblodsprinsen, ble sluppet. Intervjuet kan du lese herRowling forteller på sin nettside at hun av og til besøker MuggleNet, og av og til leser hun kommentarene besøkende har lagt igjen, men hun kommenterer aldri selv. Imidlertid har Rowling sagt at hun besøkte siden chatterom og at hun ble irettesatt da hun ble med i en konversasjon om Harry Potter-teorier.
Warner Brothers, produsentene av Harry Potter-filmene, inviterte Spartz og Anelli til settet til Harry Potter og Ildbegeret i desember 2004, men forbød de å rapportere hva de hadde sett der før filmen lanseres. Rapporten de to skrev har ikke blitt lansert i oktober 2005, men den er forventet å bli lansert før filmens lansering i november. Warnes Brothers sender også MuggleNet bilder som de har tatt fra de kommende filmene før de blir lansert, samt at de gir MuggleNet en spesiell førvisning av det nye designet på Harry Potters offisielle nettside.
MuggleNet produserer også en podcast de kaller «MuggleCast». Det første showet ble lansert like før klokken 1 om natten i Storbritannia den 9. august 2005. Showet inneholdt diskusjoner rundt bøkene og filmene, og en «voicemail»-seksjon der lyttere kan sende inn spørsmål og spørre et panel. Etter to dager online nådde MuggleCast 6.-plass på den amerikanske iTunes-listen over de mest populære podcastingene, og 14. august nådde den topplassering. Programmene er tilgjengelige på nettsiden.


== Kilder ==


== Eksterne lenker ==
MuggleNet
MuggleCast
CoSForums Arkivert 11. februar 2021 hos Wayback Machine., Diskusjonsforum på MuggleNet
«Indiana teenager's Mugglenet.com earns an audience with J.K. Rowling as book debuts» – Chicago Tribune, 11 juli 2005.
Hva Rowling syntes om å bli intervjuet av Emerson.
Tredreier

En tredreier er en håndverker som dreier gjenstander i tre, hovedsakelig ved hjelp av dreiebenk.  Hulemaleri fra Egypt dokumenterer at faget har aner minst 4000 år tilbake i tiden.
I Norge ble faget i stor grad et bygdehåndverk, drevet i kombinasjon med jordbruk. Produksjonen foregikk oftest på vinterstid.
Eksempler på gjenstander en tredreier kan framstille er boller, fat, tallerkener, kopper og kar og møbel- og bygningsdetaljer.
På slutten av 1800-tallet var det mange tredreierverksteder, men nye moter, materialer og økt automatisering tok bort mye av næringsgrunnlaget for disse.  Tredreierlaug fantes også i de største byene.  I dag er faget mest praktisert som hobby.
Kunstdreieren var en spesialist innen dreierfaget. Han laget hovedsakelig pyntegjenstander, av tre og andre typer materiale.
Det fantes mange spesialiteter innen tredreiing, eksempler på dette er blokkmaker (heis- og strammeanordninger), navdreier (kjerrehjul), rokkedreier for å nevne noen.


== Utdanning ==
Faget ble lagt under lov om fagopplæring 1. juli 1958 som dreierfaget (tredreier).  Utdannelsen for yrket i Norge i dag er ett år i skole og tre år i lære i bedrift. Utdannelsen er innen utdanningsprogrammet Design og håndverk. Første skoleåret er Vg1 Design og håndverk.
Tredreierfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Referanser ==


== Eksterne lenker ==
Design og håndverk – Tredreier
Opplysningskontoret for små og verneverdige fag
Læreplan for faget
Odd Eriksen

Odd Eriksen (født 11. mars 1955 i Sandnessjøen) er en norsk politiker (Ap). Han var næringsminister i Jens Stoltenbergs andre regjering fra 17. oktober 2005 til 29. september 2006 og fylkesrådsleder i Nordland fra 6. desember 2006 til 7. oktober 2013.
Eriksen vokste opp på Dønna. Han startet sin arbeidskarriere i 1974 som operatør i elektrolysen ved Elkem Aluminium i Mosjøen. I årene 1986–1990 var han fagforeningsleder i Mosjøen kjemiske arbeiderforening, som er den lokale foreningen i NKIF, der han blant annet ledet streiken under lockouten i 1986.
Han var 1. vararepresentant til Stortinget fra Nordland 1989–1993 og fast innvalgt representant 1993–2001. På Stortinget var han nestleder i Stortingets forsvarskomité 1993–1997, medlem av Stortingets kommunalkomité 1997–2001 og 1. visepresident 1996–1997. Eriksen ble landskjent da han var med på å overmanne kapreren på et fly fra Kato Air i 2004, og avverget dermed at flyet styrtet i nærheten av Bodø. For dette mottok han prisen Polaris Award fra organisasjonen International Federation of Air Line Pilots' Associations (IFALPA). Han ble også, sammen med flykaptein Stein Magne Lian, kåret til Årets navn i Dagbladet for 2004.
Han var leder for Nordland Arbeiderparti 2001–2006 og fylkesråd for næring og samferdsel i Nordland 2003–2005. Han  var næringsminister 2005-2006 og fylkesrådsleder i  Nordland 2006-2013. 


== Referanser ==


== Eksterne lenker ==
(en) Odd Eriksen – kategori av bilder, video eller lyd på Commons 
(en) Odd Eriksen på Internet Movie Database 
(no) Odd Eriksen hos Stortinget 
(no) Odd Eriksen hos Norsk senter for forskningsdata
The Leaky Cauldron

The Leaky Cauldron er en Harry Potter-fanside. Den inneholder nyheter, fora og en podcast de kaller «PotterCast». Den nåværende redaktøren for siden er Melissa Anelli, en journalist for Staten Island Advance.
J.K. Rowling, forfatteren av Harry Potter-bøkene, har priset The Leaky Cauldron på sin hjemmeside, og gitt den sin «Fan Site Award». Etter lanseringen av Harry Potter og Halvblodsprinsen inviterte Rowling Anelli (sammen med Emerson Spartz, redaktøren på MuggleNet) til sitt hjem i Edinburgh i Skottland for at de skulle få intervjue henne. Nettsiden mottar også informasjon fra andre viktige kilder i Harry Potter-verdenen, slik som Arthur A. Levine Books, Bloomsbury og Warner Bros.
I tillegg til nyheter og diskusjonsfora, inneholder The Leaky Cauldron intervjuer, omtaler og annen informasjon og underholdning. Nettsiden er medlem av «Flumnettverket», et nettverk som består av en del sider som omhandler Harry Potter.
En av nettsidens mest karakteristiske trekk innen Harry Potter-sider er veldedighetsarbeidet den driver med. Den stifter regelmessig nye fond for å øke verdens lese- og skriveferdigheter, et prosjekt som ble startet i 2002. The Leaky Cauldron holder en veldedighetsinnsamling et par ganger i året, og har samlet inn mer enn $30 000 til dags dato.


== Kilder ==

«Being Wild About Harry, Online» - Cincinnati Post, 20 jul 2005
«Harry Potter Fans Mourn Character's Death» – USA Today, 18 juli 2005
«Feeding Her Fan Base» – Newsday, 12 juli 2005
Rowlings «Fan Site Award»
Hva Rowling sa om å bli intervjuet av Melissa og Emerson


== Eksterne lenker ==
The Leaky Cauldron
Leaky Lounge Leakys diskusjonsforum
Flumnettverket
«The Harry Potter Lexicon»
Quick Quotes
The Hogwarts Galleries
The Cauldron Shop
PotterCast
Potterfester
Ortose- og protesemaker

En ortose- og protesemaker er en håndverker som lager ortopediske hjelpemidler og proteser.  Hippokrates (460 f.Kr. – 377 f.Kr.) regnes som grunnleggeren av faget.  I egyptiske kongegraver fra denne tiden er det funnet ortoser og proteser.  På grunn av de mange skadede etter første verdenskrig ble faget satt i større system.
I Norge er utdanningen i faget ett år i skole og tre år i lære i bedrift.


== Eksterne lenker ==
Opplæringskontoret for små og verneverdige fag
Norsk Ortopediteknisk Forening
Treskjærer

En treskjærer er en håndverker som skaper ornamenter, bilder, figurer, relieffer og skulpturer i tre. På 1600- og 1700-tallet ble treskjærere med borgerskap i byene kalt bilthuggere.


== Utdanning ==
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og trearbeid.
Treskjærerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.


== Kjente treskjærere og bilthuggere ==
Döderhultarn  (1868–1925)
Magnus Berg (1666-1739)
John Hansen Budalsplads (1798–1868)
Henning Engelsen (1918–2005)
Jakob Klukstad (ca. 1707-1773)
Ole Moene (1839–1908)
Christopher Ridder (?-1695)
Sylfest Skrinde (ca. 1732 - ca. 1785)
Rolf Taraldset
Gustav Vigeland (1869–1943)
Iver Gundersen Øvstrud (1711–1775)
Lars Kinsarvik (1846-1925)


== Referanser ==


== Eksterne lenker ==
Opplysningskontoret for små og verneverdige fag
Design og håndverk – Treskjærer
Bunadstilvirker

En bunadstilvirker er en håndverker som lager og reparerer bunader.  Faget er ganske nytt i Norge, selv om bunader har blitt tilvirket lenge.  Utdanningen består av to år på skole og to år i lære i bedrift.
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og tekstil.


== Eksterne lenker ==
Design og håndverk – Bunadstilvirker
Yrkesveiledning bunadstilvirker
Opplysningskontoret for små og verneverdige fag
Bunad- og folkedraktrådet
YoU – Yrke og Utdanning